Rein de Waal

Reindert «Rein» Berend Jan de Waal (født 24. november 1904 i Amsterdam, død 31. mai 1985 i Amsterdam) var en nederlandsk landhockeyspiller som deltok i de olympiske leker 1928 i Amsterdam og 1936 i Berlin.

De Waal vant en olympisk sølvmedalje i landhockey under OL 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. De Waal spilte alle fire kampene i OL-turneringen.

Åtte år senere, under OL 1936 i Berlin, vant han en bronsemedalje med det nederlandske laget i landhockey bak India og Tyskland. Nederland vant sin gruppe men tapte semifinalen med 0-3 til Tyskland. I bronsefinalen vant de over Frankrike med 4-3. De Waal spilte alle fem kampene i OL-turneringen som back.

De Waal var Nederlands flaggbærer under åpningsseremonien 1936 i Berlin.

 OL-medaljer 
 1928  Amsterdam - 16px|Sølv Sølv i landhockey  Nederland
 1936  Berlin - 16px|Bronse Bronse i landhockey  Nederland

 Eksterne lenker 


Kategori:Nederlandske landhockeyspillere
Kategori:Olympiske sølvmedaljevinnere for Nederland
Kategori:Olympiske bronsemedaljevinnere for Nederland
Kategori:Medaljevinnere under Sommer-OL 1928
Kategori:Deltakere for Nederland under Sommer-OL 1928
Kategori:Landhockeyspillere under Sommer-OL 1928
Kategori:Medaljevinnere under Sommer-OL 1936
Kategori:Deltakere for Nederland under Sommer-OL 1936
Kategori:Landhockeyspillere under Sommer-OL 1936
Kategori:Personer fra Amsterdam
Kategori:Olympiske medaljevinnere i landhockey